Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 1078

(24) A már említett kikötéseken kívül a csoportmentesítést alkalmazhatatlanná tevõ korlátozások felsorolása tartalmaz a licencia tárgyát képezõ termék eladási árára, illetve a gyártandó vagy eladandó mennyiségekre vonatkozó korlátozásokat is, mivel ezek jelentõsen behatárolják, hogy a licenciavevõ a licencia tárgyát képezõ technológiát mennyire képes hasznosítani, és mivel különösen a mennyiségi korlátozásoknak az exporttilalmakkal azonos hatásuk lehet (3. cikk 1. és 5. pont). Ez nem vonatkozik arra az esetre, amikor a licenciát a technológiának meghatározott gyártó berendezésekben való hasznosításához adják, és amikor egyedi technológiát adnak át a berendezések felállításához, mûködtetéséhez és karbantartásához, és a licenciavevõ a szokásos kereskedelmi feltételek mellett a berendezések kapacitását megnövelheti, vagy saját használatára további berendezéseket állíthat fel. Másrészt viszont a licenciavevõnek jogszerûen megtiltható, hogy az átadott technológiát arra használja fel, hogy harmadik személyek részére létesítsen berendezéseket, mivel a megállapodásnak nem célja, hogy megengedje a licenciavevõnek, hogy a licenciaadó technológiáját más termelõ számára hozzáférhetõvé tegye, amíg ez a technológia titkos, vagy szabadalmi oltalom alatt áll [2. cikk (1) bekezdés 12. pont].

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes